stanford-oval/wikipedia huggingface dataset:
แมนจู ดินแดนแห่งฝิ่น

| --- | --- |
แมนจู ดินแดนแห่งฝิ่น
満州アヘンスクワッド (Manshū Ahen Sukuwaddo)
แนว: อาชญนิยาย อิงประวัติศาสตร์ ระทึกใจ
มังงะ
เขียนโดย: สึกาซะ มมมะ
วาดภาพโดย: ชิกาโกะ
สำนักพิมพ์: โคดันชะ
สำนักพิมพ์ภาคภาษาไทย: สยามอินเตอร์คอมิกส์
นิตยสาร: คอมิกส์เดส์  (9 เมษายน พ.ศ. 2563 – 9 กันยายน พ.ศ. 2564) ยังแมกกาซีนรายสัปดาห์  (18 กันยายน พ.ศ. 2564–ปัจจุบัน)
กลุ่มเป้าหมาย: เซเน็ง
วางจำหน่ายตั้งแต่: 9 เมษายน พ.ศ. 2563 – ปัจจุบัน
จำนวนเล่ม: 15 (ญี่ปุ่น) 8 (ไทย)
 สถานีย่อยการ์ตูนญี่ปุ่น
แมนจู ดินแดนแห่งฝิ่น (ญี่ปุ่น: 満州アヘンスクワッド; โรมาจิ: Manshū Ahen Sukuwaddo; "กลุ่มฝิ่นแห่งแมนจูเรีย") เป็นซีรีส์มังงะญี่ปุ่น เขียนเรื่องโดยสึกาซะ มมมะ และวาดภาพโดยชิกาโกะ เผยแพร่ทางแอปพลิเคชันคอมิกเดส์ของสำนักพิมพ์โคดันชะระหว่างเดือนเมษายน พ.ศ. 2563 ถึงกันยายน พ.ศ. 2564 ก่อนจะย้ายมาตีพิมพ์ในนิตยสารยังแมกกาซีนรายสัปดาห์ มังงะมีลิขสิทธิ์ในประเทศไทยโดยสำนักพิมพ์สยามอินเตอร์คอมิกส์
การเผยแพร่

แมนจู ดินแดนแห่งฝิ่นเขียนเรื่องโดยสึกาซะ มมมะ และวาดภาพโดยชิกาโกะ เริ่มเผยแพร่ทางแอปพลิเคชันคอมิกเดส์ของสำนักพิมพ์โคดันชะเมื่อวันที่ 9 เมษายน พ.ศ. 2563 ตอนสุดท้ายที่ลงเฉพาะในแพลตฟอร์มนี้เผยแพร่เมื่อวันที่ 9 กันยายน พ.ศ. 2564 และซีรีส์มังงะย้ายไปตีพิมพ์ในนิตยสารยังแมกกาซีนรายสัปดาห์ในวันที่ 18 กันยายนของปีเดียวกัน สำนักพิมพ์โคดันชะรวบรวมตีพิมพ์เป็นหนังสือมังงะรวมเล่ม (ทังโกบง) เล่มแรกจำหน่ายเมื่อวันที่ 11 สิงหาคม พ.ศ. 2563 วางจำหน่ายถึงเล่มที่ 8 เมื่อวันที่ 6 เมษายน พ.ศ. 2565 มังงะมีลิขสิทธิ์ในประเทศไทยโดยสำนักพิมพ์สยามอินเตอร์คอมิกส์
การเผยแพร่ > หนังสือมังงะ

| # | วันที่ออกจำหน่ายต้นฉบับ | ISBN ต้นฉบับ | วันที่ออกจำหน่ายภาษาไทย | ISBN ภาษาไทย |
| --- | --- | --- | --- | --- |
| 1 |  11 สิงหาคม พ.ศ. 2563 | 978-4-06-520467-2 | เมษายน พ.ศ. 2565 | 978-6-1657-5729-4 |
| 2 |  11 พฤศจิกายน พ.ศ. 2563 | 978-4-06-521342-1 | เมษายน พ.ศ. 2565 | 978-6-1657-5730-0 |
| 3 |  10 กุมภาพันธ์ พ.ศ. 2564 | 978-4-06-522292-8 | กันยายน พ.ศ. 2565 | 978-6-1658-9391-6 |
| 4 |  12 พฤษภาคม พ.ศ. 2564 | 978-4-06-523340-5 | ธันวาคม พ.ศ. 2565 | 978-616-589-392-3 |
| 5 |  11 สิงหาคม พ.ศ. 2564 | 978-4-06-524339-8 | มีนาคม พ.ศ. 2566 | 978-616-589-959-8 |
| 6 |  5 พฤศจิกายน พ.ศ. 2564 | 978-4-06-525875-0 | สิงหาคม พ.ศ. 2566 | 978-616-589-960-4 |
| 7 |  4 กุมภาพันธ์ พ.ศ. 2565 | 978-4-06-526827-8 | กันยายน พ.ศ. 2566 | 978-616-597-151-5 |
| 8 |  6 เมษายน พ.ศ. 2565 | 978-4-06-527477-4 | ธันวาคม พ.ศ. 2566 | 978-616-597-152-2 |
| 9 |  6 มิถุนายน พ.ศ. 2565 | 978-4-06-528107-9 | - | — |
| 10 |  6 กันยายน พ.ศ. 2565 | 978-4-06-529116-0 | - | — |
| 11 |  6 ธันวาคม พ.ศ. 2565 | 978-4-06-530032-9 | - | — |
| 12 |  6 มีนาคม พ.ศ. 2566 | 978-4-06-531057-1 | - | — |
| 13 |  6 มิถุนายน พ.ศ. 2566 | 978-4-06-532030-3 | - | — |
| 14 |  6 กันยายน พ.ศ. 2566 | 978-4-06-533013-5 | - | — |
| 15 |  9 มกราคม พ.ศ. 2567 | 978-4-06-534301-2 | - | — |
แหล่งข้อมูลอื่น

เว็บไซต์ทางการที่ คอมิกส์เดส์ (ในภาษาญี่ปุ่น)
เว็บไซต์ทางการที่ ยังแมกกาซีน (ในภาษาญี่ปุ่น)
| ด ค กการ์ตูนซีรีส์ในปัจจุบันที่ตีพิมพ์ลงใน ยังแมกกาซีนรายสัปดาห์ |
| --- | --- |
 มินามิเกะ สามสาวซ่าฮายกแก๊ง  Kenka Kagyō  เกาะกระหายเลือด ฝ่า 48 วันโลกวิกฤติ  1-nichi Gaishutsuroku Hanchō  Seven Shakespeares: Non Sanz Droict [หยุดชั่วคราว]  พาราเรล พาราไดส์  ไหงมาอยู่นี่ครับ คุณครู!? [หยุดชั่วคราว]  ไคจิ กลโกงเกมมรณะ: 24 Oku Dasshutsu-hen  เอ็มเอฟโกสต์  อันเดอร์นินจา  กับเธอและสายฝน  วันจันทร์คือวันดึ๋งดึ๋ง  แมนจู ดินแดนแห่งฝิ่น  ขงเบ้ง เจาะเวลามาปั้นดาว  Zeikin de Katta Hon  Yani Neko  Nezumi's First Love  The Exiled Heavy Knight Knows How to Game the System 
Website: magazine.yanmaga.jp/ym/
ตลาดวังหลัง

ร้านซูชิภายในตลาด
ตลาดวังหลัง เป็นตลาดที่เปิดทุกวัน ตั้งอยู่ในเขต บางกอกน้อย ใกล้กับแม่น้ำ เจ้าพระยา ในกรุงเทพมหานคร
ชื่อ "วังหลัง" หมายถึง วังหลัง ในช่วงต้นของ กรุงรัตนโกสินทร์ ในสมัยของ พระบาทสมเด็จพระพุทธยอดฟ้าจุฬาโลกมหาราช พื้นที่ดังกล่าวเคยเป็นที่ตั้งของวังของ สมเด็จพระอนุชาธิราช กรมพระราชวังบวรสถานพิมุข หรือ วังหลัง ตามที่ชาวบ้านเรียกกันเพราะวังตั้งอยู่ทางด้านหลังของพระบรมมหาราชวัง ในปัจจุบันยังมีซากกำแพงวังหลงเหลืออยู่ใกล้บริเวณตลาด
ตลาดมีความยาวประมาณ 300 เมตร เป็นตรอกแคบ ๆ ที่เชื่อมต่อระหว่าง ท่าวังหลังและท่าพรานนก กับถนนอรุณอมรินทร์ ตั้งอยู่ตรงข้ามกับท่าพระจันทร์ ในบริเวณใกล้เคียงมหาวิทยาลัย มหาวิทยาลัยธรรมศาสตร์ ในเขต พระนคร สินค้าที่จำหน่ายในตลาดรวมถึงเสื้อผ้า ร้านเสริมสวย เบเกอรี่ ร้านซูชิ ร้านอาหาร รวมถึงร้านกาแฟ นอกจากนี้ยังมีชื่อเสียงเรื่องร้านอาหารใต้ที่มีรสชาติเผ็ดร้อน บริเวณใกล้แยกพรานนกก็มีร้านอาหารใต้อยู่หลายแห่งเช่นกัน
แหล่งข้อมูลอื่น

"Wang Lang Market". Lonely Planet.
"Wang Lang Market". BTS Skytrain. คลังข้อมูลเก่าเก็บจากแหล่งเดิมเมื่อ 2018-11-25. สืบค้นเมื่อ 2024-09-26.
13°45′19.79″N 100°29′6.27″E﻿ / ﻿13.7554972°N 100.4850750°E﻿ / 13.7554972; 100.4850750
"Wang Lang Market". www.tourismthailand.org (ภาษาอังกฤษ). สืบค้นเมื่อ 2023-06-09.
| ด ค กตลาดที่มีชื่อเสียงในกรุงเทพมหานคร |
| --- | --- |
 ตลาดประตูน้ำ  ตลาดนัดจตุจักร  ตลาดรถไฟ  ตลาดรัชโยธิน  ตลาดพัฒน์พงศ์  ตลาดโบ๊เบ๊  ตลาดนางเลิ้ง  ปากคลองตลาด  สวนลุมไนท์บาซาร์ รัชดาภิเษก  ตลาดคลองถม-สะพานเหล็ก  ตลาดวังหลัง  ตลาดนัดรถไฟ แดนเนรมิต
จุฑามาศ รักสัตย์

นักมวยสากลชาวไทย (เกิด พ.ศ. 2536)
ว่าที่เรือตรีหญิง จุฑามาศ รักสัตย์ ชื่อเล่น หวาน (6 กรกฎาคม พ.ศ. 2536 – ) เป็นนักมวยสากลชาวไทย เธอได้รับเหรียญรางวัลจากการแข่งมวยสากลหญิงชิงแชมป์โลก 2019
ชีวิตช่วงต้น

เธอเกิดในครอบครัวนักมวยที่จังหวัดบุรีรัมย์ ในภาคอีสาน (ภาคตะวันออกเฉียงเหนือ) ตอนล่าง ซึ่งบิดาของเธอเป็นอดีตนักมวยไทย ส่วนเธอเริ่มเล่นกีฬาเพราะเธอไม่แข็งแรงทางร่างกาย โดยเริ่มจากเซปักตะกร้อและฟุตบอล จนกระทั่งเธอเข้าเรียนมัธยมต้น ชมรมเซปักตะกร้อของโรงเรียนก็ถูกยุบ พี่ชายของเธอซึ่งเป็นครูฝึกมวยจึงได้ชักชวนให้เธอเรียนมวยแทน เส้นทางของเธอในฐานะนักมวยจึงเริ่มต้นตั้งแต่นั้นเป็นต้นมา
โอลิมปิกฤดูร้อน 2024

ในการแข่งโอลิมปิกฤดูร้อน 2024 ที่ปารีส จุฑามาศลงแข่งในรุ่น 50 กก. หญิง (รุ่นฟลายเวต) โดยในรอบแรก (รอบ 32 คนสุดท้าย) เธอจับฉลากได้ผ่านเข้าสู่รอบต่อไป ซึ่งในรอบที่สอง (รอบ 16 คนสุดท้าย) เธอเป็นฝ่ายชนะซาบินา โบโบคูโลวา ตัวแทนจากประเทศอุซเบกิสถานด้วยผลตัดสิน 0 ต่อ 5
ทว่า ในรอบก่อนรองชนะเลิศ (รอบ 8 คนสุดท้าย) ในฐานะมือวางอันดับแปด เธอเป็นฝ่ายแพ้ให้แก่อู๋ หวี ที่เป็นมือวางอันดับหนึ่งของจีน ด้วยผลตัดสิน 5 ต่อ 0
ท่าอากาศยานกัสกาแวล

ท่าอากาศยานรีเจียนัลเวสต์ หรือชื่อเดิม ท่าอากาศยานผู้พันอาดัลแบร์ตู เมงจิส ดา ซิลวา หรือรู้จักกันในชื่อ ท่าอากาศยานกัสกาแวล (IATA: CAC, ICAO: SBCA) เป็นท่าอากาศยานที่ให้บริการในพื้นที่กัสกาแวล ประเทศบราซิล ท่าอากาศยานดำเนินการโดยตรังซิตาร์ ซึ่งเป็นหน่วยงานคมนาคมขนส่งกึ่งอิสระของกัสกาแวล และมีความสัมพันธ์ทางอ้อมกับเทศบาลกัสกาแวล และอยู่ภายใต้การดูแลของอาแอโรโปร์ตูโดปารานา (ซีล)
ประวัติ

ท่าอากาศยานเริ่มใช้งานเมื่อวันที่ 12 พฤศจิกายน ค.ศ. 1977
ตั้งแต่วันที่ 29 มกราคม ค.ศ. 2013 ท่าอากาศยานดำเนินงานด้วยทางวิ่งเส้นเดียว ซึ่งมีขนาด 1,780 ม. x 45ม. ต่อมามีการขยายทางวิ่งเป็นขนาด 1,615 ม. x 30 ม. เพื่อรองรับกับการจราจรของท่าอากาศยาน
ปัจจุบันมีโครงการที่จะพัฒนาปรับปรุงท่าอากาศยานขึ้น โดยจะมีการติดตั้งเครื่องช่วยการเดินอากาศ พร้อมทั้งยังสร้างสถานีดับเพลิง ซึ่งจะยกระดับความปลอดภัยของท่าอากาศยานขึ้นเป็น CAT 5
ท่าอากาศยานกัสกาแวลเปิดตัวอาคารผู้โดยสารหลังใหม่ขึ้นในปี 2020 โดยมีพื้นที่ 6.018,38 ตารางเมตร
ในต้นปี ค.ศ. 2023 ท่าอากาศยานได้เปลี่ยนชื่อทางการจากท่าอากาศยานผู้พันอาดัลแบร์ตู เมงจิส ดา ซิลวา เป็น ท่าอากาศยานรีเจียนัลเวสต์
รายชื่อสายการบิน > เส้นทางการบินที่ให้บริการในปัจจุบัน

| สายการบิน | จุดหมายปลายทาง   |
| --- | --- |
อาซูลบราซิลเลียนแอร์ไลน์: กัมปินัส,  กูรีชีบา ตามฤดูกาล:  มาเซยอ, นาตาล
โกว์ลีญัสอาแอเรียส: เซาเปาลู–กวารุลยุส
ลาตัม บราซิล: เซาเปาลู–กวารุลยุส
วอยปัสลีญัสอาแอเรียส: เซาเปาลู–กวารุลยุส (ยกเลิก 31 สิงหาคม ค.ศ. 2024)[ต้องการอ้างอิง]
หมายเหตุ:  ดำเนินการให้กับลาตัม บราซิล
การคมนาคมที่เกี่ยวข้องกับท่าอากาศยาน

ท่าอากาศยานตั้งอยู่ห่างจากตัวเมืองกัสกาเวลทางตะวันตกเฉียงใต้ 8 กิโลเมตร (5 ไมล์)
แหล่งข้อมูลอื่น

Airport information for SBCA at Great Circle Mapper. Source: DAFIF (effective Oct. 2006).
Current weather for SBCA at NOAA/NWS
Accident history for CAC at Aviation Safety Network
มาสเตอร์เชฟจูเนียร์ไทยแลนด์

สำหรับฤดูกาลเก่าที่ออกอากาศทางช่อง 3 ดูที่ จูเนียร์ มาสเตอร์เชฟ ไทยแลนด์
| มาสเตอร์เชฟจูเนียร์ไทยแลนด์ |
| --- | --- |

เป็นที่รู้จักกันในชื่อ: มาสเตอร์เชฟ จูเนียร์

อังกฤษ: MasterChef Junior Thailand
 
ประเภท: เรียลลิตีโชว์แข่งขันการทำอาหาร
สร้างโดย: แฟรงก์ รอดดัม
เค้าโครงจาก: MasterChef Junior UK
พิธีกร: ปิยธิดา มิตรธีรโรจน์
กรรมการ: หม่อมหลวงขวัญทิพย์ เทวกุล   หม่อมหลวงภาสันต์ สวัสดิวัตน์   พงษ์ธวัช เฉลิมกิตติชัย
ประเทศแหล่งกำเนิด: ประเทศไทย
ภาษาต้นฉบับ: ภาษาไทย
จำนวนฤดูกาล: 3
จำนวนตอน: 43
การผลิต
ผู้อำนวยการผลิต: กิติกร เพ็ญ​โรจน์
สถานที่ถ่ายทำ: เดอะ สตูดิโอ พาร์ค อำเภอบางบ่อ จังหวัดสมุทรปราการ
กล้อง: กล้อง 8 ตัว
ความยาวตอน: 90 นาที (ฤดูกาลที่ 1-2)   110 นาที (ฤดูกาลที่ 3-ปัจจุบัน​)
บริษัทผู้ผลิต: เฮลิโคเนีย เฮช กรุ๊ป
ออกอากาศ
เครือข่าย: ช่อง 7HD
ออกอากาศ: 19 สิงหาคม 2561 (2561-08-19) – 8 กันยายน​ 2567​
การแสดงที่เกี่ยวข้อง
มาสเตอร์เชฟไทยแลนด์
มาสเตอร์เชฟจูเนียร์ไทยแลนด์ เป็นรายการเรียลลิตีโชว์แข่งขันทำอาหารภาคแยกของมาสเตอร์เชฟไทยแลนด์ สำหรับเด็กอายุ 8–13 ปี โดยบริษัท เฮลิโคเนีย เอช กรุ๊ป จำกัด ซื้อลิขสิทธิ์จากกลุ่มเอนเดโมลชายน์ (ปัจจุบันกลุ่มแบนิเจย์) มาผลิตในรูปแบบของประเทศไทย เริ่มออกอากาศครั้งแรกในเดือนสิงหาคม พ.ศ. 2561 ทางช่อง 7HD ดำเนินรายการโดยปิยธิดา มิตรธีรโรจน์ (คุณป๊อก) และมีคณะกรรมการในการตัดสินคือ หม่อมหลวงภาสันต์ สวัสดิวัตน์ (อิงค์), หม่อมหลวงขวัญทิพย์ เทวกุล (เชฟป้อม) และ พงษ์ธวัช เฉลิมกิตติชัย (เชฟเอียน)
พิธีกรและกรรมการ

| กรรมการ | ฤดูกาล> 1 | ฤดูกาล> 2 | ฤดูกาล> 3 |
| --- | --- | --- | --- |
หม่อมหลวงขวัญทิพย์ เทวกุล (เชฟป้อม): ✔
หม่อมหลวงภาสันต์ สวัสดิวัตน์ (คุณอิ๊งค์): ✔
พงษ์ธวัช เฉลิมกิตติชัย (เชฟเอียน): ✔
พิธีกร: ฤดูกาล
| พิธีกร | 1 | 2 | 3 |
ปิยธิดา มิตรธีรโรจน์ (คุณป๊อก): ✔
รูปแบบรายการ > รอบคัดเลือกรอบแรก

ในรอบนี้จะเป็นการทดสอบทักษะพื้นฐานในการทำอาหาร โดยจะมีการคัดเลือกผู้เข้าแข่งขันจำนวนหนึ่งเพื่อเข้าสู่การแข่งขันในรอบต่อไป และในรอบต่อไปจะให้ผู้เข้าแข่งขันทำอาหาร 1 จาน โดยที่ทางรายการจะกำหนดวัตถุดิบหลักและระยะเวลาในการทำอาหารให้ผู้เข้าแข่งขัน และผู้เข้าแข่งขันสามารถเลือกวัตถุดิบอื่นเพื่อใช้ประกอบอาหารได้ภายในเวลา 3 นาที หลังจากนั้นกรรมการจะตัดสินและประกาศผู้เข้าแข่งขันที่จะได้ผ่านเข้าสู่การแข่งขันรอบต่อไปที่มาสเตอร์เชฟคิทเชน (ใช้เฉพาะฤดูกาลที่ 1)
รูปแบบรายการ > รอบกล่องปริศนา

ผู้เข้าแข่งขันจะต้องทำอาหาร 1 จานจากวัตถุดิบในกล่องปริศนา และวัตถุดิบพื้นฐานที่จัดเตรียมไว้ให้เท่านั้น โดยคณะกรรมการจะทำการคัดเลือกอาหารจำนวน 3 จานที่ดีที่สุดและเลือกจานที่ดีที่สุดจาก 3 จานดังกล่าวเพียง 1 จานเท่านั้น โดยผู้เข้าแข่งขันที่เป็นผู้ชนะในรอบนี้จะได้รับสิทธิพิเศษแตกต่างกันออกไปในแต่ละรอบ
รูปแบบรายการ > รอบทดสอบความคิดสร้างสรรค์

ผู้เข้าแข่งขันจะต้องทำอาหาร 1 จานจากโจทย์และวัตถุดิบหลักที่กำหนดให้และต้องทำให้เสร็จภายในเวลาที่กำหนด โดยผู้เข้าแข่งขันสามารถเลือกวัตถุดิบที่จำเป็นต้องใช้ภายในเวลา 3 นาทีจาก ซุปเปอร์มาเก็ตของมาสเตอร์เชฟ ผู้เข้าแข่งขัน 2 คนที่ทำอาหารได้ดีที่สุดจะได้เป็นหัวหน้าทีมในการแข่งขันรอบทีมชาเลนจ์ ต่อไป ส่วนผู้เข้าแข่งขันที่ทำอาหารได้แย่ที่สุดจะต้องออกจากการแข่งขัน
รูปแบบรายการ > รอบทดสอบทักษะทางด้านอาหาร

ผุ้เข้าแข่งขันจะต้องทำการทดสอบทางด้านอาหาร ที่เป็นพื้นฐานของการเป็นเชฟที่แตกต่างกันออกไป ทีมใดที่มีทักษะทางด้านอาหารที่ดีกว่า คนๆนั้นจะได้รับสิทธิพิเศษแตกต่างกันออกไปในแต่ละรอบทันที
รูปแบบรายการ > รอบการแข่งขันแบบทีม

ผู้เข้าแข่งขันที่เป็นหัวหน้าทีมจะมีสิทธิเลือกผู้เข้าแข่งขันคนอื่นเข้าสู่ทีม โดยผู้ชนะอันดับ 1 จากรอบทดสอบความคิดสร้างสรรค์ จะได้สิทธิในการเลือกสมาชิกทีมก่อน และมีสิทธิที่จะเลือกผู้เข้าแข่งขันคนสุดท้ายที่ยังไม่ได้ถูกเลือกเข้าสู่ทีมให้กับอีกทีมหนึ่ง หรือเลือกที่จะเก็บไว้ในทีมตัวเองก็ได้ ในรอบนี้ทั้ง 2 ทีมจะต้องทำอาหารให้กับผู้ลงคะแนนที่ทางรายการเชิญมา โดยผลแพ้หรือชนะนั้นจะมาจากการที่ผู้ลงคะแนนเลือกที่จะให้คะแนนทีมใดทีมหนึ่งเป็นจำนวนมากกว่าครึ่งหนึ่งของจำนวนผู้ลงคะแนนทั้งหมด โดยทีมที่ชนะจะได้ผ่านเข้าสู่รอบต่อไปทันที ส่วนทีมที่แพ้นั้นจะต้องแข่งขันในรอบทดสอบความละเอียดและแม่นยำ อีกครั้งเพื่อหาผู้เข้าแข่งขันที่ต้องออกจากการแข่งขันต่อไป
รูปแบบรายการ > รอบทดสอบความละเอียดและแม่นยำ

ทีมที่แพ้ในรอบทีมชาเลนจ์ จะต้องมาแข่งขันในรอบทดสอบความละเอียดและแม่นยำอีกครั้ง เพื่อคัดหาผู้ที่ต้องออกจากแข่งขันอย่างน้อย 1 คน ในบางรอบหัวหน้าของทีมที่แพ้ หรือหัวหน้าทีมของทีมที่ชนะในการแข่งขันในรอบทีมชาเลนจ์ สามารถเลือกผู้เข้าแข่งขันหรือตัวเองเพื่อผ่านเข้าสู่รอบต่อไป โดยไม่ต้องแข่งขันในรอบรอบทดสอบความละเอียดและแม่นยำ
ฤดูกาล

| ฤดูกาล | ออกอากาศครั้งแรก | ออกอากาศรอบชิงชนะเลิศ | ผู้ชนะเลิศ | รองชนะเลิศ | ผู้เข้าแข่งขัน (เรียงตามลำดับคนออก) | จำนวนผู้แข่งขัน | จำนวนตอน |
| --- | --- | --- | --- | --- | --- | --- | --- |
| 1 | 19 สิงหาคม 2561 | 9 ธันวาคม 2561 | ชนัญชิดา พงษ์เพ็ชร | สิริศักดิ์ มาทอง   ภาวริสร์ พานิชประไพ | นาโน & ราฟาแอล, เอ็นดู & แพรว, ซีนาย & เมล, แทน & เคซี, กัปตัน & สตังค์, อลิช & ริต้า, ชาช่า & ภูมิ, บูม & น้ำใส, อชิ & พอใจ, กอหญ้า & พีช, อัยริน, จัสมิน & เชน | 26 | 16 |
| 2 | 22 กันยายน 2562 | 22 ธันวาคม 2562 | พริมา สิงหะผลิน | คีตกานท์ พงษ์ศักดิ์   วีรวิน เลิศบรรณพงษ์ | เฟิร์น สุประวีณ์ & สตางค์ ธาดา, ภูมิใจ ศศิชา & เอพริล ภูวริศา, โกะ ณัชชา & ริสา มาริสา, แพท ชณิชา & เฟิร์ส ภควัฒน์, ฟิจิ กฤตภาส & มะกร ภุม ผนินทร, อิ่ม จิดาภา & โมสต์ ภูรี, จินจิน อินทร์ริตา & เคนเน็ธ เคนเน็ธ, พรีม ประวีร์รัชย์ & จัสติน ณัฐสกนธ์, รันย่า พิลันยา & ฟุ้ย พศิน, เฌอแตม ญาณิณีศ์, ตั้น ภาคิน & ปาร์แมน ปุญญพัฒน์, ชูบี้ จิรัชญา & เนลล์ กรรัมภา, เฟย์ รรกร & พอดี พอดี | 28 | 14 |
| 3 | 2 มิถุนายน 2567 | 8 กันยายน 2567 | กรรณปกร อภิบุญอำไพ   เอกตระการ เชี่ยวพัทธยากร | สุคนธา วัชรพินธุ์   ณัฐพิสิษฐ์ เลิศมุกดา | พร้อม นภัทร & เพลงเพราะ นัทธ์ชวัล, ปาณพุฒิ ปาณพุฒิ & ผิงอัน เฌอนิตา, ซันนี่ ซันนี่, พูม่า พูมา & เกรซ พิทย์รดา, แพนเตอร์ แพนเตอร์ & อลีน่า อลีนา, แซค ชัยกฤต & คอปเตอร์ ณัฐวรรธน์, ชิน นรโชติ & ซัญ เอดิสันต์, แอรี่ แอรี่เม & รถถัง ภีมพศ, เอญ่า อนัญญา, น้ำใจ ธัญชนก, ดราโก้ กร & วิน ภควุฒิ, ฟรอยด์ ณธกร & ยูจิน วิกตอเรีย | 25 | 13 |
รางวัล

| ปี พ> ศ. | ผู้มอบรางวัล | สาขารางวัล | ผลการตัดสิน |
| --- | --- | --- | --- |
| 2562 | ดาราเดลี่ อวอร์ดส์ ครั้งที่ 8 | รายการโทรทัศน์ที่สุดแห่งปี | เสนอชื่อเข้าชิง |
| 2562 | รางวัลนาฏราช ครั้งที่ 10 | รายการเด็กยอดเยี่ยม | เสนอชื่อเข้าชิง |
| 2562 | เอเชียน อคาเดมี ครีเอทีฟ อวอร์ด | รายการฟอร์แมตยอดเยี่ยม | ชนะ |
| 2563 | เอเชียน เทเลวิชั่น อวอร์ด ครั้งที่ 24 | รายการฟอร์แมตยอดเยี่ยม | ชนะ |
ดูเพิ่ม

มาสเตอร์เชฟไทยแลนด์
แหล่งข้อมูลอื่น

เว็บไซต์ทางการ
| ด ค กมาสเตอร์เชฟไทยแลนด์ |
| --- | --- | --- |
| พิธีกร |  ปิยธิดา มิตรธีรโรจน์  |  |
| กรรมการ |  หม่อมหลวงภาสันต์ สวัสดิวัตน์  หม่อมหลวงขวัญทิพย์ เทวกุล  พงษ์ธวัช เฉลิมกิตติชัย  |  |
| มาสเตอร์เชฟ |  ซีซัน 1  ซีซัน 2  ซีซัน 3  ออล สตาร์ส  ซีซัน 4  ซีซัน 5  ซีซัน 6 (อาหารไทย)  |  |
| มาสเตอร์เชฟจูเนียร์ |  ยุคเดิม  ยุคใหม่ ฤดูกาลที่ 1  ฤดูกาลที่ 2  ฤดูกาลที่ 3  |  |
| เซเลบริตี้ |  ฤดูกาลที่ 1  ฤดูกาลที่ 2  ฤดูกาลที่ 3  |  |
| เดอะ โพรเฟสชันนัลส์ |  ฤดูกาลที่ 1  |  |
| บทความที่เกี่ยวข้อง |  เฮลิโคเนีย เอช กรุ๊ป  |  |
ชยพิพัฒน์ สุพรรณเภสัช

นักฟุตบอลชาวไทย (เกิด พ.ศ. 2544)
ชยพิพัฒน์ สุพรรณเภสัช ชื่อเล่น เจ็ท (25 กุมภาพันธ์ พ.ศ. 2544 – ) เป็นนักฟุตบอลระดับอาชีพชาวไทย ผู้ทำหน้าที่ในตำแหน่งกองกลางตัวรับให้แก่สโมสรฟุตบอลการท่าเรือในศึกไทยลีก
อาชีพระดับนานาชาติ

เมื่อวันที่ 26 พฤษภาคม พ.ศ. 2565 ชยพิพัฒน์ได้รับการเรียกตัวติดทีมชาติไทยรุ่นอายุไม่เกิน 23 ปี ในการแข่งเอเชียนคัพ รุ่นอายุไม่เกิน 23 ปี 2022
เกียรติประวัติ

สังกัดกลุ่มกีฬาเอสตูรีลปรายารุ่นอายุไม่เกิน 23 ปี
ชนะเลิศลีกาเฮอเวอราเการุ่นอายุไม่เกิน 23 ปี: ฤดูกาล 2020–21
สังกัดทีมชาติไทยรุ่นอายุไม่เกิน 23 ปี
รางวัลเหรียญเงิน (2 สมัย) ซีเกมส์: พ.ศ. 2564, 2566
รางวัลส่วนบุคคล
สังกัดเอสตูรีล เบ
นักฟุตบอลดิวิชัน 3 ยอดเยี่ยมแห่งปีของสมาคมฟุตบอลลิสบอน: ฤดูกาล 2021–22
ยาซูฮิโระ คาโน

นักเขียนการ์ตูนชาวญี่ปุ่นจากจังหวัดฮกไกโด (เกิด ค.ศ. 1970)
| ยาซูฮิโระ คาโน 叶 恭弘 |
| --- | --- |
เกิด: 16 ธันวาคม พ.ศ. 2513 (54 ปี) กิ่งจังหวัดโทกาจิ จังหวัดฮกไกโด
สาขา: นักเขียนการ์ตูน
ผลงานโดดเด่น: เก๋า โจ๋ โก๋พันธุ์สวย, เอ็ม x ซีโร่
ยาซูฮิโระ คาโน (ญี่ปุ่น: 叶 恭弘; โรมาจิ: Kanō Yasuhiro เป็นนักเขียนการ์ตูนชาวญี่ปุ่นจากจังหวัดฮกไกโด ผลงานในฐานะนักเขียนการ์ตูนอาชีพเรื่องแรกคือมังงะเรื่องสั้น แบล็กซิตี ตีพิมพ์ในนิตยสารโชเน็งจัมป์ฉบับพิเศษในฤดูใบไม้ร่วงของปี พ.ศ. 2535 ซึ่งทำให้คาโนได้รับระหวาง Hop Step Award สำหรับนักเขียนหน้าใหม่ของนิตยสารโชเน็งจัมป์รายสัปดาห์ ผลงานมังงะหลายเรื่องได้รับการตีพิมพ์ในนิตยสารโชเน็งจัมป์รายสัปดาห์ ได้แก่ เก๋า โจ๋ โก๋พันธุ์สวย และ เอ็ม x ซีโร่ ทั้งสองเรื่องมีลิขสิทธิ์ตีพิมพ์ในประเทศไทยโดยสำนักพิมพ์เนชั่น เอ็ดดูเทนเมนต์
ผลงาน > ซีรีส์มังงะ

เก๋า โจ๋ โก๋พันธุ์สวย ตีพิมพ์ในนิตยสารโชเน็งจัมป์รายสัปดาห์ (พ.ศ. 2545–2546) 6 เล่ม
เอ็ม x ซีโร่ ตีพิมพ์ในนิตยสารโชเน็งจัมป์รายสัปดาห์ (2549–2551) 10 เล่ม
ฮาริสึกาวะในแดนกระจกวิเศษi (鏡の国の針栖川, Kagami no Kuni no Harisugawa) ตีพิมพ์ในนิตยสารโชเน็งจัมป์รายสัปดาห์ (พ.ศ. 2554-2555) 3 เล่ม
คิส x เดธ เผยแพร่ในโชเน็งจัมป์+ (พ.ศ. 2557–2561) 7 เล่ม
คิรูรุคิลมี  เผยแพร่ในโชเน็งจัมป์+ (พ.ศ. 2563–ปัจจุบัน) 2 เล่ม
ผลงาน > เรื่องสั้น

แบล็กซิตี (พ.ศ. 2539) - รวมเรื่องสั้นที่เคยตีพิมพ์มาก่อน
แบล็กซิตี (พ.ศ. 2535)
เคตะ ฟูตาริ (恵太二人, Keita Futari) (พ.ศ. 2536)
Proto One (พ.ศ. 2538)
Jewel of Love (พ.ศ. 2539)
Tokyo Ants (พ.ศ. 2546) - รวมเรื่องสั้นที่เคยตีพิมพ์มาก่อน
Snow in the Dark (พ.ศ. 2550) - รวมเรื่องสั้นที่เคยตีพิมพ์มาก่อน
คิริโนะ ซาโกะ โตะ ทากามาตาจิ (桐野佐亜子と仲間たち, Kirino Sāko to Nakamatachi) (พ.ศ. 2547)
She Monkey (พ.ศ. 2547)
Snow in the Dark (พ.ศ. 2547)
เอ็มพีซีโร่ (พ.ศ. 2548) (ต้นแบบของ เอ็ม x ซีโร่ )
โดกิ โดกิ ซัมเบอร์บีช (ドキドキSUMMER BEACH, Doki Doki Summer Beach) (พ.ศ. 2551)
Akazukin Eliza (赤ずきんエリーザ) (พ.ศ. 2552)
Loop (L∞P) (พ.ศ. 2552)
Ghost Jim (พ.ศ. 2553)
Brand New School Day (พ.ศ. 2556)
Vetsunova (ヴェツノバ) (พ.ศ. 2556)
White Tokyo (WHITE東京) (พ.ศ. 2557)
ผลงาน > ภาพประกอบ

มิดไนต์เมจิก ซีรีส์นวนิยายในนิตยสาร 'จัมป์โนเวล ของญี่ปุ่น (พ.ศ. 2536-2544)
แหล่งข้อมูลอื่น

ยาซูฮิโระ คาโน  ที่เครือข่ายข่าวอนิเมะ
| ฐานข้อมูลการควบคุมรายการหลักฐาน  |
| --- | --- |
นานาชาติ:  ISNI  VIAF  เวิลด์แคต 
ประจำชาติ:  ฝรั่งเศส  BnF data  กาตาลุญญา  เยอรมนี  สหรัฐ  ญี่ปุ่น  เกาหลี 
อื่น ๆ:  IdRef
ตำบลโป่งผา

| ตำบลโป่งผา |
| --- | --- |
ตำบล
ประเทศ: ไทย
จังหวัด: เชียงราย
อำเภอ: แม่สาย
ประชากร (2560)
 • ทั้งหมด: 16,476 คน
เขตเวลา: UTC+7 (ICT)
รหัสไปรษณีย์: 57130
TIS 1099: 570904
ตำบลโป่งผา (อังกฤษ: Pong Pha) เป็นตำบลในอำเภอแม่สาย จังหวัดเชียงราย ในปี 2560 มีประชากรทั้งหมด 16,476 คน
ภูมิศาสตร์

ตำบลนี้ตั้งอยู่ติดกับชายแดนพม่า โดยมีเทือกเขาดอยนางนอนเป็นแนวพรมแดน อุทยานแห่งชาติถ้ำหลวง-ขุนน้ำนางนอนและถ้ำหลวงนางนอนตั้งอยู่ในตำบลนี้
โรงเรียนเซนต์โยเซฟคอนเวนต์

| โรงเรียนเซนต์โยเซฟคอนเวนต์ |
| --- | --- |
ละติน: Saint Joseph Convent School


ที่ตั้ง

7 ถนนคอนแวนต์ แขวงสีลม เขตบางรัก กรุงเทพมหานคร 10500
ข้อมูล
ชื่ออื่น: ซ.ย. (SJC) (St.Joseph Convent)
ประเภท: โรงเรียนเอกชน
คติพจน์: ศึกษาดี มีวินัย ใจเมตตา ใฝ่หาคุณธรรม เลิศล้ำการงาน
นิกาย: โรมันคาทอลิก
สถาปนา: 5 ธันวาคม พ.ศ. 2450; 117 ปีก่อน (2450-12-05)
เขตการศึกษา: กรุงเทพมหานคร
ภาษาที่ใช้เป็นสื่อการสอน: ภาษาที่มีการเรียนการสอนในโรงเรียน  ภาษาไทย  ภาษาฝรั่งเศส  ภาษาอังกฤษ  ภาษาจีนกลาง
สี:    น้ำเงิน - เหลือง
เพลง: ศรีเซนต์โย | Saint Paul Hymn
สังกัด: คณะภคินีเซนต์ปอล เดอ ชาร์ตร แห่งประเทศไทย
เว็บไซต์: http://www.sjc.ac.th/
โรงเรียนเซนต์โยเซฟคอนเวนต์ เป็นโรงเรียนเอกชนคาทอลิกสตรีลำดับที่ 3 ในเครือคณะภคินีเซนต์ปอล เดอ ชาร์ตร แห่งประเทศไทย ก่อตั้งขึ้นเมื่อวันที่ 5 ธันวาคม พ.ศ. 2450 โดย มาแมร์ แซงต์ ซาเวียร์ (Mère Saint-Xavier) อธิการิณีจากคณะภคินีฯ บนเนื้อที่ 16 ไร่ 3 งาน 68 ตารางวา ของเขตมิสซังกรุงเทพ บนถนนคอนแวนต์ แขวงสีลม เขตบางรัก กรุงเทพมหานคร เพื่อให้การอบรมศึกษาแก่บรรดาเด็กหญิง โดยนามของโรงเรียนมาจากนามของนักบุญโยเซฟ พระบิดาของพระเยซูคริสตเจ้า
ประวัติ > การก่อตั้ง

โรงเรียนเซนต์โยเซฟคอนเวนต์ เดิมชื่อโรงเรียนพระกุมารเยซูคอนแวนต์ ก่อตั้งในปี พ.ศ. 2449 ภายใต้มิสซังคาทอลิก โดยคณะภคินีเซนต์มอร์ ที่ย่านถนนสีลม
ที่ตั้งของโรงเรียน เดิมเป็นที่นาตราจองในตำบลทุ่งวัวลำพอง บนถนนสีลม ซึ่งถูกรวบรวมจัดซื้อโดยเจ้าพระยาสุรศักดิ์มนตรี ในปี พ.ศ. 2449 ท่านได้ขอพระราชทานพระบรมราชานุญาตจากพระบาทสมเด็จพระจุลจอมเกล้าเจ้าอยู่หัวบริจาคที่ดินด้านหลังบ้านจำนวน 9 ไร่ ให้แก่คณะภคินีเซนต์มอร์เพื่อนำไปจัดตั้งโรงเรียน  ได้มีการรังวัดปักเขตกำหนดเส้นรุ้ง-แวง ดังนั้นรูปแปลงที่ดินที่เจ้าพระยาสุรศักดิ์มนตรีบริจาคให้จึงน่าจะเป็นแปลงสี่เหลี่ยมจัตุรัส กว้าง 3 เส้น ยาว 3 เส้น และมีที่ดินทั้ง 3 ด้านติดที่ดินของเจ้าพระยาสุรศักดิ์มนตรี ส่วนอีกด้านหนึ่งที่เหลือติดถนนที่เจ้าพระยาสุรศักดิ์ตัดขึ้นใหม่ แต่ปัจจุบันโรงเรียนมีที่ดินเพิ่มขึ้นเป็น 16 ไร่ 3 งาน 68 ตารางวา ซึ่งน่าจะมีการจัดซื้อเพิ่มเติมในภายหลัง
ซิสเตอร์คณะเซนต์มอร์ ได้มอบหมายให้ นายอัลเฟรโด ริกาซซี (Alfred Rigazzi) สถาปนิกชาวอิตาเลียน ผู้ซึ่งออกแบบพระที่นั่งอนันตสมาคม และสถานีหัวลำโพง ออกแบบก่อสร้างอาคารโรงเรียน เริ่มแรกเป็นอาคาร 2 ชั้น ก่ออิฐถือปูนหลังคาทรงปั้นหยามุงกระเบื้องว่าว กล่าวว่าเดิมใต้ถุนใช้เป็นที่เก็บน้ำ และฐานรากอาคารทำด้วยขอนไม้ขนาดใหญ่ ในบริเวณปลูกต้นไม้ร่มรื่น มีคูระบายน้ำรอบโรงเรียน และมีการแบ่งที่ดินส่วนหนึ่งเป็นที่เลี้ยงหมูและไก่งวง
ในปี พ.ศ. 2450 คณะภคินีเซนต์มอร์มีเหตุให้ต้องเดินทางออกจากประเทศไทย จึงได้ยกกิจการให้กับมิสซังคาทอลิก คิดมูลค่าสิ่งก่อสร้างเป็นจำนวนเงิน 115,000 ฟรังก์ โดยคณะภคินีเซนต์ปอล เดอ ชาร์ตร รับผิดชอบที่จะเป็นผู้จ่ายเอง มิสซังคาทอลิกจึงมอบกิจการโรงเรียนให้คณะภคินีเซนต์ปอล เดอ ชาร์ตร เข้าดำเนินการต่อ และได้เปลี่ยนชื่อเป็น โรงเรียนเซนต์โยเซฟคอนเวนต์ ตั้งแต่นั้นเป็นต้นมา
ในปี พ.ศ. 2451 แมร์กังดีด ได้สถาปนาให้โรงเรียนเซนต์โยเซฟคอนเวนต์ เป็นศูนย์กลางที่ตั้งแห่งคณะภคินีเซนต์ปอล เดอ ชาร์ตร ในสยาม เนื่องจากมีอาณาบริเวณกว้างขวางเหมาะที่จะเป็นศูนย์กลางของคณะฯ และมีพื้นที่ใหญ่กว่าโรงเรียนอัสสัมชัญคอนแวนต์ และโรงเรียนซางตาครู้สคอนแวนท์ ประกอบกับที่ตั้งของ 2 โรงเรียนดังกล่าว เป็นส่วนหนึ่งในเขตอาสนวิหาร ดังนั้น การย้ายสำนักภคินีมาจัดตั้งที่โรงเรียนแห่งนี้ถือเป็นที่เฉพาะที่จะมีแต่นักบวชหญิง โดยไม่มีบาทหลวงของมิสซังคาทอลิกเข้ามาเกี่ยวข้องด้วย ในขณะเดียวกันคณะภคินีก็ได้มอบหมายให้ เซอร์แซงต์ ซาเวียร์ อธิการิณี จากโรงเรียนอัสสัมชัญคอนแวนต์ ย้ายมาดำรงตำแหน่งเป็นอธิการิณี ผู้จัดการและครูใหญ่คนแรกของโรงเรียนแห่งนี้
ประวัติ > การจัดการศึกษาในระยะแรก

เมื่อเริ่มแรกก่อตั้งโรงเรียนเซนต์โยเซฟคอนเวนต์ สมัยที่ยังไม่มีเครื่องแบบนักเรียน  มีนักเรียนจำนวน 55 คน แบ่งเป็นผู้เรียนในแผนกฝรั่งเศส 15 คน และแผนกอังกฤษ 40 คน ในจำนวนนี้มีนักเรียน 21 คน เป็นนักเรียนประจำ และ 14 คน เป็นเด็กกำพร้านอกเหนือจากนั้นเป็นนักเรียนไป-กลับ เมื่อเข้าสู่ปีที่ 2 จำนวนนักเรียนก็เพิ่มขึ้นเป็น 78 คน และได้เพิ่มมากขึ้นทุกปี
ในปี พ.ศ. 2456 โรงเรียนได้จัดสร้างอาคารเรียนขึ้นใหม่อีกจำนวน 6 ห้องเรียนทางปีกซ้ายของอาคารเรียนเดิม
ในช่วงสองทศวรรษแรกหลังการจัดตั้ง นักเรียนส่วนใหญ่ที่เข้าศึกษาเป็นบุตรและธิดาชาวยุโรปที่เข้ามาพำนัก อาศัยในประเทศไทย หลักสูตรการศึกษาจึงเน้นหนักไปทางด้านภาษา ใช้ภาษาอังกฤษและภาษาฝรั่งเศสเป็นหลัก ในการเรียนการสอน วิชาการที่เน้นศึกษาได้แก่ คณิตศาสตร์ วิทยาศาสตร์ ประวัติศาสตร์ ภูมิศาสตร์ จริยธรรม วาดเขียน ดนตรีและการฝีมือ ต่อมาบรรดาคหบดี ข้าราชการ และ พ่อค้าไทย เริ่มส่งบุตรหลานของตนมาเข้ารับการศึกษาในโรงเรียน ทำให้จำนวนนักเรียน เพิ่มขึ้นเป็นลำดับ เมื่อมีนักเรียนไทยเข้าศึกษามากขึ้น โรงเรียนจึงพัฒนาหลักสูตรและปรับปรุงให้เหมาะสมกับ ภาวะที่เปลี่ยนแปลงไป มีการจัดระบบการเรียนการสอนใหม่ให้สอดคล้องกับแนวทางของระบบการศึกษาไทย
ในปี พ.ศ. 2469 เปิดนวกสถานของคณะภคินีเซนต์ปอลฯ เพื่ออบรมหญิงสาวที่ปรารถนาจะเป็นนักบวช โดยมีเซอร์เดซีเร เป็นนวกาจารย์ท่านแรก และมีเซอร์ 3 ท่านแรกที่เข้าใน นวกสถานแห่งนี้ คือ 1. เซอร์เอมิเลียน ปานประดับ 2. เซอร์มาเรีย อันโตเนียว 3. เซอร์ออกุสตา-โจเซฟ อันโตเนียว โดยก่อนหน้านี้ผู้ที่ปรารถนาจะเข้าคณะฯ ต้องเดินไปเมืองชาร์ตร ประเทศฝรั่งเศส หรือ ที่ไซ่ง่อน ประเทศเวียดนาม เพื่อรับการฝึกอบรม
ผู้บริหารโรงเรียน > ผู้รับใบอนุญาต & ผู้จัดการ

| 0 | 1 | 2 | 3 |
| --- | --- | --- | --- |
| ลำดับ | รายนาม | วันที่รับใบอนุญาต | วันที่เริ่มเป็นผู้จัดการ |
| 1 | สังฆราชเรอเนแปร์รอส | 31 ธันวาคม 2480 (ผู้ก่อตั้งโรงเรียน) | - |
| 2 | นางสาวรจิต  กิจเจริญ | 26 กุมภาพันธ์ 2484 | 21 พฤษภาคม 2499 |
| 3 | นางสาวนิภา  กิจเจริญ | 30 พฤศจิกายน 2538 | 18 กันยายน 2515 |
| 4 | นางสาวจันทร์เพ็ญ  ชีรานนท์ | 13 พฤษภาคม 2540 | 5 มิถุนายน 2540 |
| 5 | นางสาวศรีสมร  ชำนาญธรรม | 24 พฤษภาคม 2550 | 24 พฤษภาคม 2550 |
| 6 | นางสาวมุกดา  มุ่งหมาย | 1 ตุลาคม 2553 | 27 กันยายน 2553 |
| 7 | นางสาวยุภี  กิจเจริญ | 21 พฤษภาคม 2557 | 15 พฤษภาคม 2557 |
| 8 | นางสาวอัจฉรา ศุภาไวย์ | 22 มิถุนายน 2566 | ปัจจุบัน |
ผู้บริหารโรงเรียน > ผู้อำนวยการ

| 0 | 1 | 2 |
| --- | --- | --- |
| ลำดับ | รายนาม | ปีการศึกษา พ.ศ. |
| 1 | เซอร์เดซองช โอชู | 2480 - 2491 |
| 2 | นางสาวรจิต กิจเจริญ | 2491 - 2527 |
| 3 | นางสาวมุกดา มุ่งหมาย | 2527 - 2533 |
| 4 | นางสาวจันทร์เพ็ญ ชีรานนท์ | 2533 - 2536 |
| 5 | นางสาวมุกดา มุ่งหมาย | 2536 - 2539 |
| 6 | นางสาววิภา เลค | 2539 - 2545 |
| 7 | นางสาวมุกดา มุ่งหมาย | 2545 - 2557 |
| 8 | นางสาวยุภี กิจเจริญ | 2557 - 2566 |
| 9 | นางสาวอัจฉรา สุภาไวย์ | 2566-ปัจจุบัน |